Bergsfjord kraftverk

Bergsfjord kraftverk er et vannkraftverk i Bergsfjordelva ved Bergsfjord i Loppa kommune i Finnmark. 

Kraftverket utnytter fallet på 86 meter fra inntaksmagasinet i Bergsfjordvatnet til fjordnivå. Kraftverket har et nedbørfelt på 15,88 km². Eier er Ymber.

Et av de første kraftverkene i Finnmark ble bygd her i 1917. Det ble brent under andre verdenskrig. Et nytt kraftverk ble bygget i 1959 av A/L Bergsfjord Kraftlag, som i 1969/70 ble innlemmet i Nord-Troms kraftlag.

Kraftverket ble ombygget og modifisert i 2007. 

Installert effekt er 1,1 MW. Årsproduksjon er 4 GWh.

 Referanser 

Kilder

 NVE vannkraftdatabase

Kategori:Småkraftverk i Finnmark
Kategori:Byggverk i Loppa
Kategori:Nord Troms Kraftlag AS
Kategori:Kraftverk etablert i 1917
Kategori:Kraftverk etablert i 1959